Xanela de preferencias
Prev | Chapter 1. Introdución | Next

## Xanela de preferencias

### Material Midi

#### Tempo

Estabelece o tempo (compases por minuto) para a música e os arpexos.

#### Instrumento preferido

Estabelece o instrumento e a velocidade (o volume de cada nota).

#### Instrumentos do acorde

O Solfege pode empregar tres instrumentos diferentes á hora de reproducir os acordes. Un para o ton máis alto, outro para os tons do medio e o último para o ton máis baixo. Isto pode ser útil se ten dificultade para identificar tons individuais nos coros.

#### Instrumentos de percusión preferidos

Estabelece o instrumento de percursión empregado para dar a entrada ás preguntas de ritmo e o instrumento que reproducirá a pregunta.

### Usuario

O Solfege emprega esta información nalgúns exercicios en que o usuario ten que entoar.

#### Ton máis alto e baixo que o usuario é quen de entoar.

Estes botóns de axuste informan ao Solfege do ton máis alto e máis baixo que o usuario é quen de entoar. O programa considera estes valores só de forma orientativa. Por exemplo, se os valores están estabelecidos de `do` a `do'` e vostede configurou o programa para que lle pida que entoe décimas máis pequenas ou máis grandes, probablemente terá que entoar tons fóra dese rexistro.

#### Sexo

O Solfege precisa saber se o usuario é muller ou home para poder crear as preguntas en que este deberá entoar a resposta. Isto débese a que a voz do home é unha oitava máis baixa que a da muller.

### Programas externos

#### Conversores

Introduza as liñas de comandos que poden converter un formato de audio noutro. `%(in)s` cambiarase co nome do ficheiro que se vai converter e `%(out)s` co nome do ficheiro novo que se obtén. Non é preciso introducir `%(out)s` se o programa o gardou automaticamente nun ficheiro novo coa extensión correcta.

#### Reprodutores de audio

Liñas de comando que poden reproducir diferentes formatos de audio. `%s` cambiarase co nome do ficheiro que se vai reproducir. O nome do ficheiro engadirase ao final da cadea a non ser que inclúa un `%s`.

#### Diversos

"Programa de correo" especifica o comando que inicia o programa de correo ao premer nos enderezos electrónicos do manual de usuario.

### GUI

Xanela principal redimensionábel polo usuario: permite que o usuario redimensione a xanela principal do Solfege.

Modo experto: permite que o usuario seleccione que preguntas dos ficheiros de lección quere practicar. No ''modo experto'' non hai estatísticas almacenadas.

Seleccione un idioma: vostede pode seleccionar o idioma que queira de forma manual en caso de que o Solfege non o detectase correctamente, ou se prefire executar o Solfege nun idioma diferente ao do seu sistema operativo.

### Práctica

Non realizar unha pregunta nova até que se resolva a anterior: desactiva o botón "novo" até que se responda a pregunta correctamente ou o usuario prema en "abandonar".

Repite a pregunta se a resposta foi incorrecta: reproduce o son de novo cando o usuario dea unha resposta incorrecta.

Modo experto: en moitos exercicios, vostede só poderá practicar un subgrupo de preguntas do ficheiro de lección.

### Configuración de son

#### Configuración de Midi

Hai tres formas de reproducir o son:

Sen son:

  Use este modo para a depuración ou para portar o Solfege. Desta forma non se reproducen os sons, os eventos do midi cólanse no stdout.

Usar un dispositvo:

  Aquí, a mellor opción é xeralmente `/dev/music`, xa que posúe o mellor soporte para os instrumentos de percusión. `/dev/sequencer2` normalmente é unha ligazón simbólica a `/dev/music`. Se o seu sistema non posúe `/dev/music`, pode crealo con este comando como raíz (se vostede utiliza linux kernel versión 2.2 ou posterior):

  cd /dev mknod music u 14 8

Usar reprodutor midi externo:

  Isto pode ser de utilidade á hora de portar a sistemas que non empregan OSS, ou se vostede posúe un sintetizador midi de mala calidade na súa tarxeta de son e prefire usar TiMidity.

##### Opcións extra

Comprobe o botón "A miña tarxeta de son é Sound Blaster AWE32, AWE64 ou pnp32" en caso de que vostede teña este tipo de tarxeta de son. Isto proporcionaralle unha percusión real no exercicio de ritmo. O código para unha nova tarxeta de son quedará aínda por engadir. Esta opción só será necesaria se vostede usa `/dev/sequencer` para reproducir os sons midi.

Prev | Up | Next
Recursos en liña | Home | Editor de conxunto de exercicios